**OKRESNÉ RIADITEĽSTVO HASIČSKÉHO**

**A ZÁCHRANNÉHO ZBORU V ČADCI**

Ulica A.Hlinku 4, 022 01 Čadca

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Č. p.: ORHZ-CA-95-002 /2022 V Čadci dňa 20 .03. 2023

**Vážený pán**

**primátor, starosta**

OPATRENIA

a základné požiadavky na zabezpečenie ochrany lesov pred požiarmi

–––––––––––––––––––––––––––––––––––––––––––––––––––––––––––––––––

 Vzhľadom  k nástupu teplých  jarných dní a predpokladanému nárastu požiarov súvisiacich s vypaľovaním suchej trávy Okresné riaditeľstvo Hasičského a záchranného zboru v Čadci Vás upozorňuje na dôsledné zabezpečenie ochrany lesov (ako aj trávnatých porastov, verejných priestranstiev a prírodného prostredia) pred požiarmi.

**V lesoch Žilinského kraja** vzniklo v roku 2022 celkom 35 požiarov s priamou škodou
184 420,-€. Najviac požiarov bolo v  auguste (7), ale zvýšený počet požiarov sa vyskytoval aj v mesiacoch marec (6), september (5) a jún (5). Najčastejšími príčinami pri lesných požiaroch bolo spaľovanie odpadu a odpadkov (8 požiarov) a zakladanie ohňov v prírode (8). V Žilinskom kraji nebola pri požiaroch v lesoch v roku 2022 usmrtená žiadna osoba a zranená bola jedna osoba.

|  |  |  |  |  |  |  |  |
| --- | --- | --- | --- | --- | --- | --- | --- |
| **Ukazovateľ** | **Rok 2016** | **Rok 2017** | **Rok 2018** | **Rok 2019** | **Rok 2020** | **Rok 2021** | **Rok 2022** |
| **Počet požiarov** | 40 | 43 | 116 | 71 | 53 | 35 | 35 |
| **Priama škoda (€)** | 25 075 | 68 465 | 169 580 | 113 945 | 270 755 | 135 400 | 184 420 |
| **Usmrtené osoby** | 0 | 0 | 1 | 0 | 0 | 0 | 0 |
| **Zranené osoby** | 1 | 0 | 1 | 2 | 1 | 0 | 1 |

**V okrese Čadca (okres Čadca a Kysucké Nové Mesto) vyniklo v roku 2022 celkom 17 požiarov v lesoch, čo je v rámci Žilinského kraja takmer 50 percent všetkých požiarov.**

Na základe uvedeného si Vás dovoľujem upozorniť na platnosť nasledovných právnych predpisov na úseku ochrany pred požiarmi :

-- Zákon č. 314/2001 Z. z. o ochrane pred požiarmi - zmena č.129/2015 Z. z. zo dňa 14.05.2015 s účinnosťou k **01.09.2015** uverejnené v Zbierke zákonov č. 129/2015 čiastka 40, strana 1542

**--** Vyhláška Ministerstva vnútra Slovenskej republiky č. -- 121/2002 Z.z. z 26. februára 2002 o požiarnej prevencii – zmena 202/2015 z 12. 08.2015 s účinnosťou k **01.09.2015** uverejnená v Zbierke zákonov č. 202/2015 čiastka 61, strana 2391.

**Zo strany obce je nutné realizovať nasledovné opatrenia:**

 Zabezpečiť plnenia úloh na úseku ochrany lesov pred požiarmi , ktoré vyplývajú pre obec s § 15 a 23 písm. a) zákona č. 314/2001 Z.z. o ochrane pred požiarmi v znení neskorších predpisov. najmä prostredníctvom prehliadkových skupín obce. Taktiež dopočujeme túto problematiku prejedať v orgánoch obce v spolupráci s DPO, Mestskou políciou, Lesnou strážou, Združeniami ochrany prírody resp. Poľovným združením a pod.

 Ďalej je nutné aktualizovať dokumentáciu ochrany pred požiarmi obce v súlade so skutkovým stavom, ako aj preveriť činnosť ohlasovní požiarov v obci. **Je potrebné preveriť akcieschopnosť Dobrovoľného hasičského zboru obce a pripravenosť techniky na zdolávanie požiarov v prírodnom prostredí.** V prípade potreby a podľa uváženia zabezpečiť v najkritickejších obdobiach možnosti vzniku požiarov stálu pohotovostnú službu v hasičských zbrojniciach. Je nutné zabezpečiť efektívnu a dôslednú preventívnu výchovno-vzdelávaciu a propagačnú činnosť v obci miestne obvyklým spôsobom ( rozhlasová relácia,

vývesky, internetové stránky a pod.) zameranú na ochranu lesov pred požiarmi. Jedná sa hlavne o dodržiavanie zásad protipožiarnej bezpečnosti v čase zvýšeného nebezpečenstva vzniku požiarov, dodržiavanie zákazu vstupu do lesa, dodržiavanie zákazu vypaľovania trávy a suchých porastov a zakladania ohňa na miestach, kde by sa mohol rozšíriť.

 Je potrebné zintenzívniť kontrolu miest a  priestorov, v ktorých každoročne dochádza k pravidelnému vypaľovaniu suchej trávy (brehy riek a potokov, železničné a cestné zvršky a pod). **Na uvedenú kontrolu je vhodné využiť preventivárov obcí, členov dobrovoľných hasičských zborov obce, príslušníkov mestskej polície, pracovníkov obce resp. ďalších pracovníkov**. Za porušenie predpisov na úseku ochrany pred požiarmi je potrebné postupovať v súlade s platnou legislatívou.

 Veríme, že spoločným úsilím a spoluprácou orgánov štátnej správy na úseku ochrany pred požiarmi zabránime vzniku požiarov a strát na majetku a životoch.

 V prílohe Vám zasielam rozhlasovú reláciu, s ktorou je potrebné oboznámiť občanov. V prípade dlhodobého teplého počasia, možno reláciu odvysielať aj viackrát.

 Oddelenie požiarnej prevencie

 Okresného riaditeľstva hasičského

 a záchranného zboru v Čadci

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

OKRESNÉ

RIADITEĽSTVO Telefón E-mail Internet IČO

 HASIČSKÉHO A ZÁCHRANNÉHO +421/0961498 364 peter.plevko@.minv.sk www.minv.sk 00151866

 ZBORU V ČADCI 0961 498 364

R O Z H L A S O V Á R E L Á C I A !

 Vzhľadom k príchodu teplých  jarných dní a požiarov súvisiacich s vypaľovaním suchej trávy Okresné riaditeľstvo Hasičského a záchranného zboru v Čadci dôrazne upozorňuje všetkých občanov, právnické osoby a  fyzické osoby - podnikateľov na prísny zákaz

**- vypaľovať porasty bylín, kríkov a stromov**

**- zakladať oheň v priestoroch alebo miestach, kde by mohlo dôjsť k vzniku požiaru,**

**- spaľovať horľavé látky na voľnom priestranstve v čase zvýšeného nebezpečenstva vzniku požiaru,**

Fyzická osoba nesmie

- fajčiť alebo používať otvorený plameň na miestach so zvýšeným nebezpečenstvom vzniku požiaru,

- vypaľovať porasty bylín, kríkov a stromov,

- zakladať oheň v priestoroch alebo miestach, kde môže dôjsť k jeho rozšíreniu,

**ďalej je občan povinný**

- dodržiavať vyznačené zákazy a plniť príkazy a pokyny týkajúce sa ochrany pred požiarmi

- dodržiavať zásady protipožiarnej bezpečnosti pri činnostiach spojených so zvýšeným nebezpečenstvom vzniku požiaru alebo v čase zvýšeného nebezpečenstva vzniku požiaru.

 Požiar je každé nežiadúce horenie, pri ktorom sú bezprostredne ohrozené životy alebo zdravie fyzických osôb alebo zvierat, majetok alebo životné prostredie, pri ktorom vznikajú škody na majetku, životnom prostredí alebo ktorého následkom je zranená alebo usmrtená osoba alebo zviera.

Každý je povinný v súvislosti so zdolávaním požiaru

-- vykonať nevyhnutné opatrenia na záchranu ohrozených osôb,

-- uhasiť požiar, ak je to možné, alebo vykonať nevyhnutné opatrenia na zamedzenie jeho šírenia,

-- ohlásiť bez zbytočného odkladu na určenom mieste zistený požiar alebo zabezpečiť jeho uhasenie,

-- poskytnúť hasičskej jednotke osobnú pomoc na výzvu veliteľa zásahu, veliteľa hasičskej jednotky alebo obce.

 Každý je povinný na výzvu veliteľa zásahu, veliteľa hasičskej jednotky, okresného riaditeľstva alebo obce poskytnúť dopravné prostriedky, zdroje vody na hasenie požiarov, spojovacie prostriedky a iné vecné prostriedky na zdolávanie požiarov.

 Na základe súčasnej požiarnobezpečnostnej situácie v okrese Čadca a Kysucké Nové Mesto sú vo zvýšenej miere zo strany kompetentných úradov vykonávané kontroly dodržiavania platných právnych predpisov ochrany pred požiarmi a v prípade zistenia ich porušenia budú vyvodzované postihy.

 Oddelenie požiarnej prevencie

 Okresného riaditeľstva

 Hasičského a záchranného zboru v Čadci